ದೊಡ್ಮನೆಯಲ್ಲಿ ಮಕ್ಕಳ ದರ್ಬಾರ್: ಮಗುವನ್ನು ತಬ್ಬಿ ಗಳಗಳನೆ ಅತ್ತ ಮಯೂರಿ

ಬಿಗ್ ಬಾಸ್ ಮನೆ (Bigg Boss House) ಮೂರನೇ ವಾರದತ್ತ ಮುನ್ನುಗ್ಗುತ್ತಿದೆ. ಟಾಸ್ಕ್ ಜೊತೆ ಸಾಕಷ್ಟು ವಿಚಾರವಾಗಿ ದೊಡ್ಮನೆ ಸೌಂಡು ಮಾಡುತ್ತಿದೆ. ಇನ್ನೂ ಬಿಗ್ ಬಾಸ್ ಮನೆಗೆ ʻನನ್ನಮ್ಮ ಸೂಪರ್ ಸ್ಟಾರ್ ಕಿಡ್ಸ್ʼ ಎಂಟ್ರಿ ಕೊಟ್ಟಿದ್ದಾರೆ. ಈ ವೇಳೆ ಮಕ್ಕಳನ್ನ ನೋಡುತ್ತಿದ್ದಂತೆ ಬಿಕ್ಕಿ ಬಿಕ್ಕಿ ನಟಿ ಮಯೂರಿ ಕಣ್ಣೀರಿಟ್ಟಿದ್ದಾರೆ.

ಚಿನ್ನದ ಗಣಿ ಟಾಸ್ಕ್‌ನಲ್ಲಿ ಕ್ಯಾಪ್ಟೆನ್ಸಿ ವಿಚಾರವಾಗಿ ಜಟಾಪಟಿ ನಡೆಯುತ್ತಿರುವ ಬೆನ್ನಲ್ಲೇ ಪುಟ್ಟ ಮಕ್ಕಳ ಎಂಟ್ರಿಯಾಗಿದೆ. ತರಲೆ, ನಗು, ಅಳುವಿನ ಮೂಲಕ ಮನೆಯ ವಾತಾವರಣವನ್ನೇ ಈ ಮಕ್ಕಳು ಬದಲಿಸಿದ್ದಾರೆ. ಬಿಗ್ ಬಾಸ್ ಮನೆಯನ್ನು ನೋಡುತ್ತಿದ್ದಂತೆ ನನ್ನಮ್ಮ ಸೂಪರ್ ಸ್ಟಾರ್ ಪುಟಾಣಿ ಸ್ಪರ್ಧಿಗಳು ಮನೆಮಂದಿಯ ಜೊತೆ ಆಟವಾಡಿದ್ದಾರೆ. ಈ ವೇಳೆ ಪುಟ್ಟ ಮಕ್ಕಳನ್ನು ನೋಡಿ ತನ್ನ ಮಗನ ನೆನಪಾಗಿ ಮಯೂರಿ (Mayuri Kyatari) ಗಳಗಳನೆ ಅತ್ತಿದ್ದಾರೆ.

ಒಂದು ಮಗು ಸಂಬರ್ಗಿ ಭಜದ ಮೇಲೆ ಕುಳಿತು ತಲೆಗೆ ಸರಿಯಾಗಿ ಹೊಡೆಯುತ್ತಿದೆ. ಮತ್ತೊಂದು ಮಗು ರೂಪೇಶ್ ಶೆಟ್ಟಿಗೆ ತರಾಟೆಗೆ ತೆಗೆದುಕೊಂಡಿದ್ದಾರೆ. ಇದರ ನಡುವೆ ಮಯೂರಿ ಒಂದು ಮಗುವನ್ನು ತಬ್ಬಿಕೊಂಡು ಭಾವುಕರಾಗಿದ್ದಾರೆ. ತನ್ನ ಮಗನಂತೆಯೇ ಈ ಮಗು ಇದೆ ಎಂದು ಮಗನನ್ನು ನೆನೆದು ಬಿಕ್ಕಿ ಬಿಕ್ಕಿ ಅತ್ತಿದ್ದಾರೆ. ಇದನ್ನೂ ಓದಿ:`ಕೆಜಿಎಫ್ 2’ಗೆ ಸೆಡ್ಡು ಹೊಡೆದ ಕಾಂತಾರ: 100 ಕೋಟಿ ಕಲೆಕ್ಷನ್‌ನತ್ತ ಸಿನಿಮಾ

View this post on Instagram

A post shared by mayuri (@mayurikyatari)

ನಟಿ ಮಯೂರಿ ಪುಟ್ಟ ಮಗನನ್ನು ಬಿಟ್ಟು ಬಿಗ್ ಬಾಸ್ ಮನೆಗೆ (Bigg Boss) ಎಂಟ್ರಿ ಕೊಟ್ಟಿದ್ದಾರೆ. ಒಂದೊಳ್ಳೆ ಬ್ರೇಕ್‌ಗಾಗಿ ಕಿರುತೆರೆಯ ಬಿಗ್ ಬಾಸ್‌ಗೆ ಬಂದಿದ್ದಾರೆ. ಈ ವೇಳೆ ಮಕ್ಕಳನ್ನ ನೋಡಿ ನಟಿ ಭಾವುಕರಾಗಿದ್ದಾರೆ.

Live Tv
[brid partner=56869869 player=32851 video=960834 autoplay=true]